AfriForum vandag in hof oor aandklokreël | Maroela Media
Die burgerregteorganisasie AfriForum se regspan sal Dinsdag 'n dringende aansoek in die Noord-Gautengse hooggeregshof in Pretoria bring om die nasionale aandklokreël tersyde te laat stel.
Dit volg nadat dr. Nkosazana Dlamini-Zuma, minister van samewerkende regering en tradisionele sake, geweier het om te reageer op AfriForum se eise om die bewyse agter die aandklokreël te verskaf.
Die hofsaak gaan Dinsdag om 10:00 virtueel aangehoor word.
AfriForum se regspan het op 15 November 'n aanmaningsbrief aan Dlamini-Zuma gestuur waarin die organisasie aanvoer dat die voortdurende implementering van die aandklokreël as deel van die nasionale ramptoestand irrasioneel en ongeregverdig is. Suid-Afrika is sedert 15 Maart 2020 in 'n ramptoestand.
Die minister is versoek om op 19 November voor die einde van die werkdag op die brief te reageer, wat sy toe versuim het om te doen.
Dat redes skriftelik verskaf moet word oor waarom daar 'n nasionale aandklokreël ingestel is sowel as bewyse ter ondersteuning van die doeltreffendheid van die aandklokreël as voorsorgmaatreël teen Covid-19.
Dat die dokumente en ondersteuningsdokumente, deskundige verslae, bewyse en data wat die besluit om 'n aandklokreël in te stel ondersteun, beskikbaar gemaak moet word .
Volgens Jacques Broodryk, bestuurder van veldtogte by AfriForum, is die aandklokreël en 'n ses maande lange kriminele sanksie wat vir die oortreding van dié reël opgelê kan word, irrasioneel, onwettig en ongrondwetlik en behoort dit hersien en tersyde gestel te word.
Sy het nie 'n idee wat 'n horlosie (watwou nog 'n kalender) is nie, nog minder weet sy wat respek en eerlikheid is. Hoe praat 'n opgevoede mens met so iets?
Ek weet nie waarom mense hulle aan dié arbitrêre magsbesluite van onbevoegde ongeletterdes steur nie.
Daar is klaar vir daai regter gese wat om te doen. Die brein dood anc maak net soos hulle wil
Ondeurdagte onsinnige reëls soos die, maak dat mense naderhand begin om ook alle ander nodige maatreëls te begin minag.
Die regering is in my magsposisie met die "ramp toestand" wat nie vinnig sal eindig nie. Hulle speel met ons lewens en lag daar oor. Die aandklok reël betek hulle kan minder tyd spandeer om kriminele aktiwiteite te bekamp en meer groot nuus Skouspelle maak van aandklok reël oortreerders. Die enigste manier om hulle te stop is elke keer hof toe te gaan….. Maar met die ramp toestand kyk mense nie ernstig na die korrupsie sake nie……